Document ID: 31989R0177

*****
ΚΑΝΟΝΙΣΜΟΣ (ΕΟΚ) αριθ. 177/89 ΤΟΥ ΣΥΜΒΟΥΛΙΟΥ
της 23ης Ιανουαρίου 1989
για την παράταση του προσωρινού δασμού αντιντάμπινγκ στις εισαγωγές ορισμένων ψηκτρών και πινέλων για ζωγραφική, επίχριση και βερνίκωμα και παρόμοιων ψηκτρών και πινέλων, καταγωγής Λαϊκής Δημοκρατίας της Κίνας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11 παράγραφος 5,
την πρόταση της Επιτροπής,
Εκτιμώντας:
ότι, με τον κανονισμό (ΕΟΚ) αριθ. 3052/88 (2), όπως τροποποιήθηκε από τον κανονισμό (ΕΟΚ) αριθ. 3453/55 (3), η Επιτροπή επέβαλε προσωρινά δασμό αντιντάμπινγκ στις εισαγωγές ορισμένων ψηκτρών και πινέλων για ζωγραφική, επίχριση, και βερνίκωμα και παρόμοιων ψηκτρών και πινέλων, καταγωγής Λαϊκής Δημοκρατίας της Κίνας·
ότι, επειδή δεν στάθηκε δυνατό να διεξαχθούν στις προβλεφθείσες προθεσμίες η πλήρης εξέταση των γεγονότων και η ακρόαση ορισμένων ενδιαφερομένων μερών, πρέπει να παραταθεί για συμπληρωματικό διάστημα η περίοδος εφαρμογής του προσωρινού δασμού·
ότι ο εξαγωγέας του οποίου ζητήθηκε η γνώμη για το σκοπό αυτό δεν έχει αντίρρηση για την παράταση αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Παρατείνεται για χρονικό διάστημα όχι μεγαλύτερο των δύο μηνών η εφαρμογή του προσωρινού δασμού αντιντάμπινγκ που θέσπισε ο κανονισμός (ΕΟΚ) αριθ. 3052/88, στις εισαγωγές ορισμένων ψηκτρών και πινέλων για ζωγραφική, επίχριση και βερνίκωμα και παρόμοιων ψηκτρών και πινέλων, καταγωγής Λαϊκής Δημοκρατίας της Κίνας.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Με την επιφύλαξη του άρθρου 11 του κανονισμού (ΕΟΚ) αριθ. 2423/88 και κάθε άλλης απόφασης του Συμβουλίου, εφαρμόζεται μέχρι τη λήξη οριστικών μέτρων από το Συμβούλιο, αλλά το αργότερο μέχρι τη λήξη περιόδου δύο μηνών η οποία αρχίζει στις 4 Φεβρουαρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιανουαρίου 1989.

Labels: 1
4
18